หุ้นโซลปิดลบ 0.04% วิตกเฟดขึ้นดอกเบี้ย
หุ้นโซลปิดลบ 0.04% วิตกเฟดขึ้นดอกเบี้ย
25 ส.ค. 2559

ดัชนีคอมโพสิตตลาดหุ้นเกาหลีใต้ปิดลบในวันนี้ จากแรงเทขายทำกำไรของนักลงทุนต่างชาติ อันเนื่องจากกระแสคาดการณ์ว่านางเจเน็ต เยลเลน ประธานธนาคารกลางสหรัฐ (เฟด) จะส่งสัญญาณปรับขึ้นอัตราดอกเบี้ยในการประชุมที่เมืองแจ็คสัน โฮล รัฐไวโอมิง สหรัฐในวันพรุ่งนี้ ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ลดลง 0.84 จุด หรือ -0.04% ปิดที่ 2,042.92 จุด โดยมีปริมาณการซื้อขายเบาบาง 274.6 ล้านหุ้น มูลค่า 4.12 ล้านล้านวอน (3.69 พันล้านดอลลาร์สหรัฐ) โดยมีหุ้นลบมากกว่าหุ้นบวกในสัดส่วน 450 ต่อ 338